Държавен вестник, бр. 91, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  91
на групата/смяната, на командира на отделе-
ние или на ръководещия смяната служител, 
както и на по-висшестоящите началници при 
спазване на йерархичния ред. 
Чл. 17. (1) Преди началото на дежурството 
ръководещият дежурната група/смяна про-
вежда инструктаж и извършва първоначално 
разпределение на служителите по работ-
ните места, което отразява в оперативния 
дневник на ГКПП. Служителят, провеждащ 
инструктажа:
1. извършва проверка на състава на гру-
пата/смяната, както и проверка за носене на 
разпореденото униформено облекло, служебна 
карта, пропуск за ГКПП, оръжие и помощни 
средства; при необходимост дава указания за 
отстраняване на констатираните пропуски;
2. запознава дежурната група/смяна с ак-
туалната оперативна обстановка – интензив-
ност на пътникопотока, установени опити за 
нарушение на граничния режим, изменения 
в рисковите профили и др.;
3. информира служителите от дежурната 
група/смяна за настъпили изменения в пра-
вото на Европейския съюз и националното 
законодателство, вътрешноведомствената 
нормативна уредба и новопостъпили указа-
телни и разпоредителни документи, свързани 
с дейността на ГКПП.
 (2) Всички последващи промени в разпре-
делението на състава на групата/смяната по 
работни места и времето, в което са извър-
шени, се отразяват в оперативния дневник. 
(3) На ГКПП, на които е инсталиран 
модул „Ротация“ към АИС ГК, промените 
на работните места се отразяват в опера-
тивния дневник с прилагане на разпечатка 
от системата.
(4) Видовете дневници, които се водят на 
ГКПП, се определят със заповед на директора 
на ГДГП.
Г л а в а  т р е т а
СРЕДСТВА ЗА ИЗВЪРШВАНЕ НА ГРА-
НИЧНИТЕ ПРОВЕРКИ
Чл. 18. (1) Работните места за извършване 
на гранични проверки на първа линия разпо-
лагат най-малко със:
1. работна станция на АИС ГК с инстали-
рани периферни устройства – мултифункцио-
нален скенер за документи, скенер за пръстови 
отпечатъци, камера;
2. източник/източници на бяла (нормална, 
насочена, проникваща, косопадаща) и ултра-
виолетова светлина за проверка на документи;
3. лупа с увеличение поне 10х;
4. гранични печати за влизане и излизане 
от страната тип „Шенген“;
5. достъп до Кодекса на шенгенските гра-
ници и Шенгенския наръчник със съответните 
приложения.
(2) При извършване на гранични проверки 
на първа линия на места, различни от ста-
ционарните, полицейските органи трябва да 
разполагат най-малко със:
1. мобилна работна станция за справки в 
АИС ГК;
2. лупа с увеличение поне 10х;
3. източник/източници на бяла (нормална, 
насочена, проникваща, косопадаща) и ултра-
виолетова светлина за проверка на документи;
4. гранични печати за влизане и излизане 
от страната тип „Шенген“;
5. достъп до Кодекса на шенгенските гра-
ници и Шенгенския наръчник.
(3) Редът за отчет и контрол на граничните 
печати се определя със заповед на директора 
на ГДГП.
Чл. 19. (1) При проверките на лицата, 
превозните средства и предметите във владе-
ние на лицата, които преминават границата, 
могат да се използват най-малко следните 
технически средства:
1. детектори за въглероден диоксид (газо-
анализатори);
2. детектори/системи за засичане на сър-
дечен ритъм;
3. детектори за взривни вещества и/или 
наркотици;
4. ендоскопи с инфрачервени и нормални 
камери;
5. мобилни/стационарни рентгенови апа-
рати;
6. стационарни детекторни системи на 
радиоактивно излъчване, мобилни детек-
торни системи на радиоактивно излъчване, 
преносими детекторни системи на радиоак-
тивно излъчване и ръчно преносими уреди 
за детекция, локализиране и разпознаване 
на радиоактивни източници, радиоактивни 
вещества и/или ядрен материал.
(2) До самостоятелна работа с техническите 
средства се допускат служители, преминали 
успешно курс на обучение за работа с тях 
и определени със заповед на директора на 
съответната РДГП.
Чл. 20. (1) Ежемесечно началниците на 
ГКПП чрез началниците на ГПУ изпращат в 
РДГП справка за използването и състоянието 
на техническите средства по чл. 19 и броя на 
установените с тях нарушения.
(2) Справките по ал. 1 се обобщават и 
анализират в РДГП и се изпращат в ГДГП.
Чл. 21. (1) Въвеждането в експлоатация на 
техническите средства по чл. 19 се извършва 
със заповед на директора на ГДГП.
(2) Директорите на РДГП със свои заповеди 
определят организацията и реда за ползване, 
съхранение и контрол на техническите сред-
ства по чл. 19.